Назіраючы за тым, як малыя спраўляліся з адгадваннем літаратурных герояў, дэкламавалі ўрыўкі са сваіх любімых вершаў і песняў, упэўніваешся ў тым, што сучасныя дзеці кнігі любяць і чытаюць. А каб ім і іх бацькам было прасцей арыентавацца ў літаратурнай плыні, у двары ўстанавілі кніжную міні-выставу, дзе можна было палістаць каляровыя выданні і выбраць для сябе спадабаўшыяся. Поруч з прызнанай класікай дзіцячай літаратуры юныя сенненцы не менш ахвотна бралі ў рукі кнігі з творамі сучасных беларускіх аўтараў.